b'\n_START_ARTICLE_\nMedalia \xe2\x80\x9e60 ani de la victoria \xc3\xaen cel de-al Doilea R\xc4\x83zboi Mondial din 1941-1945\xe2\x80\x9d\n_START_SECTION_\nStatut\n_START_PARAGRAPH_\n1. Medalia jubiliar\xc4\x83 "60 ani de la victoria \xc3\xaen cel de-al doilea r\xc4\x83zboi mondial din 1941-1945" a fost \xc3\xaenfiin\xc8\x9bat\xc4\x83 pentru a comemora 60 de ani de la victoria \xc3\xaen cel de-al doilea r\xc4\x83zboi mondial (1941-1945), aduc\xc3\xa2nd un tribut de profund respect vitejiei, eroismului \xc8\x99i d\xc4\x83ruirii veteranilor de r\xc4\x83zboi._NEWLINE_2. Cu Medalia comemorativ\xc4\x83 "60 ani de la victoria \xc3\xaen cel de-al doilea r\xc4\x83zboi mondial din 1941-1945" sunt decora\xc8\x9bi:_NEWLINE_a) participan\xc8\x9bii la opera\xc8\x9biunile militare din perioada celui de-al doilea r\xc4\x83zboi mondial:_NEWLINE_1) militari, care au f\xc4\x83cut parte sau au fost localiza\xc8\x9bi temporar \xc3\xaen unit\xc4\x83\xc8\x9bi militare, comandamente de stat major \xc8\x99i alte unit\xc4\x83\xc8\x9bi, din componen\xc8\x9ba armatei combatante \xc3\xaen perioada celui de-al doilea r\xc4\x83zboi mondial, partizani \xc8\x99i lupt\xc4\x83tori \xc3\xaen spatele frontului \xc3\xaen cel de-al doilea r\xc4\x83zboi mondial;_NEWLINE_2) militari, precum \xc8\x99i comandan\xc8\x9bi ai organelor de afaceri interne \xc8\x99i securitate na\xc8\x9bionale ale URSS, care \xc8\x99i-au desf\xc4\x83\xc8\x99urat activitatea \xc3\xaen perioada celui de-al doilea r\xc4\x83zboi mondial \xc3\xaen ora\xc8\x99e-erou, lupt\xc3\xa2nd pentru ap\xc4\x83rarea acestora;_NEWLINE_3) civili din componen\xc8\x9ba armatei \xc8\x99i marinei, trupelor de protec\xc8\x9bie, organelor de afaceri interne \xc8\x99i de securitate na\xc8\x9bional\xc4\x83 ale URSS, care au ocupat posturi \xc3\xaen cadrul unit\xc4\x83\xc8\x9bilor militare, comandamentelor de stat major \xc8\x99i altor unit\xc4\x83\xc8\x9bi, care au f\xc4\x83cut parte din componen\xc8\x9ba armatei combatante \xc3\xaen perioada celui de-al doilea r\xc4\x83zboi mondial, sau care s-au aflat \xc3\xaen ora\xc8\x99e-erou, \xc3\xaen perioada luptelor pentru ap\xc4\x83rarea acestora;_NEWLINE_4) cei, care \xc3\xaen perioada celui de-al doilea r\xc4\x83zboi mondial au fost localiza\xc8\x9bi \xc3\xaen componen\xc8\x9ba unit\xc4\x83\xc8\x9bilor militare, comandamentelor de stat major \xc8\x99i altor unit\xc4\x83\xc8\x9bi, care au f\xc4\x83cut parte din componen\xc8\x9ba armatei \xc8\x99i a marinei combatante \xc3\xaen perioada celui de-al doilea r\xc4\x83zboi mondial, ca recru\xc8\x9bi \xc8\x99i copii de trup\xc4\x83;_NEWLINE_5) angaja\xc8\x9bi ai unit\xc4\x83\xc8\x9bilor de recunoa\xc8\x99tere, contraspionaj \xc8\x99i altor unit\xc4\x83\xc8\x9bi, care \xc8\x99i-au \xc3\xaendeplinit sarcinile \xc3\xaen unit\xc4\x83\xc8\x9bi ale armatei combatante, pe teritoriul ocupat de inamic sau pe teritoriile altor state \xc3\xaen perioada celui de-al doilea r\xc4\x83zboi mondial;_NEWLINE_6) angaja\xc8\x9bii din \xc3\xaentreprinderi cu activitate militar\xc4\x83, comisariate ale poporului, departamente, transfera\xc8\x9bi \xc3\xaen perioada celui de-al doilea r\xc4\x83zboi mondial \xc3\xaen cadrul Armatei Ro\xc8\x99ii \xc8\x99i care au \xc3\xaendeplinit sarcini \xc3\xaen interesul armatei de uscat \xc8\x99i al marinei pe front sau \xc3\xaen zonele de opera\xc8\x9bii militare ale marinei, precum \xc8\x99i muncitorii din \xc3\xaentreprinderi \xc8\x99i organiza\xc8\x9bii (inclusiv cele culturale \xc8\x99i tehnice), coresponden\xc8\x9bii ziarelor centrale, revistelor, TASS, biroului de informa\xc8\x9bii al URSS \xc8\x99i radio-ului, operatorii studioului central de filme documentare, care s-au aflat \xc3\xaen perioada celui de-al doilea r\xc4\x83zboi mondial \xc3\xaen cadrul armatei combatante;_NEWLINE_b) invalizii de r\xc4\x83zboi:_NEWLINE_1) participan\xc8\x9bii la opera\xc8\x9biunile militare din perioada celui de-al doilea r\xc4\x83zboi mondial, care au devenit invalizi ca urmare a r\xc4\x83nilor, loviturilor, mutil\xc4\x83rii sau bolilor, din cauza ap\xc4\x83r\xc4\x83rii URSS-ului;_NEWLINE_2) cei care au devenit invalizi ca urmare a r\xc4\x83nilor sau altor pericole la adresa s\xc4\x83n\xc4\x83t\xc4\x83\xc8\x9bii, ob\xc8\x9binute \xc3\xaen zonele de lupt\xc4\x83 din al doilea r\xc4\x83zboi mondial sau \xc3\xaen perioada de dup\xc4\x83 r\xc4\x83zboi ca urmare a contactului cu muni\xc8\x9bia, cu dispozitivele de mine explozive sau cu explozibilii, \xc3\xaendeplinindu-\xc8\x99i sarcina de cur\xc4\x83\xc8\x9bare de bombe a zonelor de lupt\xc4\x83;_NEWLINE_c) participan\xc8\x9bii la r\xc4\x83zboi:_NEWLINE_1) militari, care \xc8\x99i-au desf\xc4\x83\xc8\x99urat serviciul militar \xc3\xaen perioada 22 iunie 1941 - 3 septembrie 1945, dar nu mai pu\xc8\x9bin de patru luni \xc3\xaen acest interval (\xc3\xaen unit\xc4\x83\xc8\x9bi militare, institu\xc8\x9bii de preg\xc4\x83tire militar\xc4\x83, care nu au intrat \xc3\xaen componen\xc8\x9ba armatei combatante) \xc8\x99i care au fost decora\xc8\x9bi cu ordine, medalii ale URSS pentru serviciu militar irepro\xc8\x99abil \xc3\xaen perioada celui de-al doilea r\xc4\x83zboi mondial;_NEWLINE_2) cei care au lucrat \xc3\xaen perioada celui de-al doilea r\xc4\x83zboi mondial la obiective de ap\xc4\x83rare antiaerian\xc4\x83, avia\xc8\x9bie militar\xc4\x83, construirea de dispozitive de ap\xc4\x83rare, ale bazelor maritime, aerodromurilor \xc8\x99i altor \xc8\x9binte militare pe teriroriul frontului de lupt\xc4\x83, pe drumuri \xc8\x99i \xc8\x99osele;_NEWLINE_3) membrii echipajelor navelor de transport, care s-au aflat \xc3\xaen perioada celui de-al doilea r\xc4\x83zboi mondial \xc3\xaen porturile altor state;_NEWLINE_4) cei care au fost \xc3\xaens\xc4\x83rcina\xc8\x9bi de c\xc4\x83tre organele autorit\xc4\x83\xc8\x9bii locale cu str\xc3\xa2ngerea bombelor \xc8\x99i a echipamentelor militare \xc8\x99i cu deminarea teritoriilor \xc3\xaen perioada celui de-al doilea r\xc4\x83zboi mondial;_NEWLINE_5) fo\xc8\x99tii prizonieri din lag\xc4\x83rele de concentrare, ghetouri \xc8\x99i alte locuri de deten\xc8\x9bie for\xc8\x9bat\xc4\x83, create de c\xc4\x83tre fasci\xc8\x99ti \xc8\x99i alia\xc8\x9bii lor \xc3\xaen al doilea r\xc4\x83\xc4\x83zboi mondial;_NEWLINE_6) cei care au lucrat, \xc3\xaen perioada asediului ora\xc8\x99ului Leningrad, la \xc3\xaentreprinderi, unit\xc4\x83\xc8\x9bi \xc8\x99i organiza\xc8\x9bii ale ora\xc8\x99ului \xc8\x99i au fost decora\xc8\x9bi cu Medalia "Pentru ap\xc4\x83rarea Leningradului", precum \xc8\x99i persoanele care au primit distinc\xc8\x9bia "Supravie\xc8\x9buitor al blocadei Leningradului";_NEWLINE_7) persoanele care au fost decorate cu ordine \xc8\x99i medalii ale URSS pentru activitatea lor neobosit\xc4\x83 \xc3\xaen perioada celui de-al doilea r\xc4\x83zboi mondial;_NEWLINE_d) so\xc8\x9biile (so\xc8\x9bii) supravie\xc8\x9buitoare ale veteranilor de r\xc4\x83zboi invalizi, participan\xc8\x9bi la opera\xc8\x9biunile militare din perioada celui de-al doilea r\xc4\x83zboi mondial, care nu s-au rec\xc4\x83s\xc4\x83torit._NEWLINE_3. Cu Medalia jubiliar\xc4\x83 "60 ani de la victoria \xc3\xaen cel de-al doilea r\xc4\x83zboi mondial din 1941-1945" pot fi decora\xc8\x9bi \xc8\x99i cet\xc4\x83\xc8\x9benii altor state, care au luptat \xc3\xaen componen\xc8\x9ba unit\xc4\x83\xc8\x9bilor militare ale Armatei Sovietice, \xc3\xaen componen\xc8\x9ba deta\xc8\x99amentelor de partizani, grupurilor clandestine, altor unit\xc4\x83\xc8\x9bi antifasciste, care au avut o contribu\xc8\x9bie important\xc4\x83 la victoria \xc3\xaen cel de-al doilea r\xc4\x83zboi mondial._NEWLINE_4. Cu Medalia jubiliar\xc4\x83 "60 ani de la victoria \xc3\xaen cel de-al doilea r\xc4\x83zboi mondial din 1941-1945" pot fi decora\xc8\x9bi \xc8\x99i cet\xc4\x83\xc8\x9benii Republicii Moldovene\xc8\x99ti Nistrene pentru merite \xc3\xaen serviciul militar \xc8\x99i civil \xc8\x99i pentru participarea activ\xc4\x83 la munc\xc4\x83 patriotic\xc4\x83._NEWLINE_5. Medalia jubiliar\xc4\x83 "60 ani de la victoria \xc3\xaen cel de-al doilea r\xc4\x83zboi mondial din 1941-1945" se poart\xc4\x83 pe partea st\xc3\xa2ng\xc4\x83 a pieptului \xc8\x99i este aranjat\xc4\x83 \xc3\xaenaintea celorlalte medalii aniversare.\n_START_SECTION_\nDescriere\n_START_PARAGRAPH_\nMedalia "60 ani de la victoria \xc3\xaen cel de-al doilea r\xc4\x83zboi mondial din 1941-1945" are form\xc4\x83 de cerc cu diametrul de 33 mm \xc8\x99i este confec\xc8\x9bionat\xc4\x83 din alam\xc4\x83. At\xc3\xa2t aversul, c\xc3\xa2t \xc8\x99i reversul medaliei sunt m\xc4\x83rginite de borduri. Pa avers este reprezentat\xc4\x83 figura unui comandant militar cu un pistol \xc3\xaen m\xc3\xa2n\xc4\x83, conduc\xc3\xa2nd unitatea sa la atac. Acest desen este inspirat din cunoscuta fotografie "Kombat" a corespondentului de r\xc4\x83zboi Max Alpert. \xc3\x8en partea de jos a aversului se afl\xc4\x83 dispus\xc4\x83 \xc3\xaen arc de cerc de la dreapta la st\xc3\xa2nga o ramur\xc4\x83 de lauri. La mijloc, \xc3\xaen partea dreapt\xc4\x83, \xc3\xaentre soldat \xc8\x99i margine, se afl\xc4\x83 inscrip\xc8\x9bionate pe dou\xc4\x83 r\xc3\xa2nduri anii "1941" \xc8\x99i "1945". Toate inscrip\xc8\x9biile sunt convexe._NEWLINE_Pe reversul medaliei se afl\xc4\x83 dispus\xc4\x83 aproape de margine \xc8\x99i \xc3\xaen arc de cerc inscrip\xc8\x9bia "\xd0\x9f\xd0\xa0\xd0\x98\xd0\x94\xd0\x9d\xd0\x95\xd0\xa1\xd0\xa2\xd0\xa0\xd0\x9e\xd0\x92\xd0\xa1\xd0\x9a\xd0\x90\xd0\xaf \xd0\x9c\xd0\x9e\xd0\x9b\xd0\x94\xd0\x90\xd0\x92\xd0\xa1\xd0\x9a\xd0\x90\xd0\xaf \xd0\xa0\xd0\x95\xd0\xa1\xd0\x9f\xd0\xa3\xd0\x91\xd0\x9b\xd0\x98\xd0\x9a\xd0\x90", \xc3\xaenceputul \xc8\x99i sf\xc3\xa2r\xc8\x99itul ei fiind marcate de un asterisc. \xc3\x8en mijlocul medaliei, se afl\xc4\x83 o inscrip\xc8\x9bie pe opt linii cu textul "60 \xd0\x9b\xd0\x95\xd0\xa2 \xd0\x9f\xd0\x9e\xd0\x91\xd0\x95\xd0\x94\xd0\xab \xd0\x92 \xd0\x92\xd0\x95\xd0\x9b\xd0\x98\xd0\x9a\xd0\x9e\xd0\x99 \xd0\x9e\xd0\xa2\xd0\x95\xd0\xa7\xd0\x95\xd0\xa1\xd0\xa2\xd0\x92\xd0\x95\xd0\x9d\xd0\x9d\xd0\x9e\xd0\x99 \xd0\x92\xd0\x9e\xd0\x99\xd0\x9d\xd0\x95 1941-1945 \xd0\xb3\xd0\xb3."._NEWLINE_Medalia este prins\xc4\x83 printr-o ureche de o panglic\xc4\x83 pentagonal\xc4\x83 de m\xc4\x83tase lucioas\xc4\x83, av\xc3\xa2nd o l\xc4\x83\xc8\x9bime de 24 mm. Panglica are culoarea ro\xc8\x99ie av\xc3\xa2nd \xc3\xaen mijloc o band\xc4\x83 verde cu l\xc4\x83\xc8\x9bimea de 2 mm \xc8\x99i la o distan\xc8\x9b\xc4\x83 de 2 mm de extremit\xc4\x83\xc8\x9bile longitudinale se afl\xc4\x83 c\xc3\xa2te o band\xc4\x83 de culoare galben\xc4\x83 cu l\xc4\x83\xc8\x9bimea de 2 mm. Pe reversul panglicii se afl\xc4\x83 o agraf\xc4\x83 pentru prinderea decora\xc8\x9biei de haine.'